Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 395/12/5505	Liptovský Mikuláš, 29.1.2013
EEČ : 2-39-34-2013

U Z N E S E N I E

Trestná vec:	obvinený XXXXX 
Prečin:	Podvod podľa § 221 odsek 1, odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
16.9.2008 na presne nezistenom mieste v Liptovskom Mikuláši prijal od XXXXX, nar. XXXXX, bytom XXXXX, XXXXX, pôžičku v hotovosti vo výške 150.000,-Sk (4.979,09-€), ktorú získal na základe toho, že XXXXX uviedol do omylu v otázke vrátenia pôžičky tým, že prisľúbil vrátenie pôžičky najneskôr do troch rokov od jej prijatia, pričom pôžičku v stanovenej lehote nevrátil a uvedením do omylu menovaného v úmysle splatiť pôžičku spôsobil tomuto škodu vo výške 4.979,09-€, neskôr  - 20.9.2011 vrátil z pôžičky sumu 20,-€ a 21.10.2011 taktiež 20,-€ poukázaním sumy na účet poškodeného,
lebo je trestné stíhanie neprípustné podľa § 9 odsek 1 písmeno f
Odôvodnenie:
	Vyšetrovateľ Odboru kriminálnej polície OR PZ v Liptovskom Mikuláši v konaní sp. zn. ORP-XXXXXK-LM-12 viedol trestné stíhanie za prečin podvodu podľa § 221 ods. 1, 2 Trestného zákona a skutok uvedený vo výrokovej časti tohto uznesenia, ktorého opodstatnenosť preukazovalo v čase rozhodovania podľa § 199 ods. 1, § 206 ods. 1 Trestného poriadku trestné oznámenie poškodeného XXXXX, ním predložené listinné dôkazy, osobitne prepis telefonického rozhovoru s obvineným zo dňa 14.9.2011. 
	V rámci vykonaného dokazovania k veci vypočutý obvinený uviedol iba to, že k výsluchu doniesol finančnú hotovosť vo výške 4.899,-€, ktoré finančné prostriedky chce vrátiť poškodenému (ako vrátenie daru). Prostriedky sa zaviazal odovzdať poškodenému po vykonaní svojho výsluchu s návrhom následne zastaviť trestné stíhanie. Viac k veci neuviedol. Bezprostredne po výsluchu obvineného k veci vypočutý poškodený XXXXX nevyužil svoje právo odmietnuť vypovedať (zohľadňujúc skutočnosť, že obvinený je jeho nevlastný vnuk), pričom po poučení podľa § 211 Trestného poriadku a § 212 ods. 2 Trestného poriadku uviedol, že súhlas s trestným stíhaním obvineného berie späť. Zároveň potvrdil, že v deň výsluchu 24.1.2013 mu obvinený odovzdal finančnú hotovosť 4.899,-€ a rovnako ako obvinený dal návrh na zastavenie trestného stíhania.
	Podľa § 211 ods. 1 Trestného poriadku trestné stíhanie pre trestný čin podvodu podľa § 221 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, možno začať a už v začatom trestnom stíhaní pokračovať iba so súhlasom poškodeného. Podľa § 212 ods. 1 Trestného poriadku poškodený oznámi prejav vôle podľa § 211 ods. 1 prokurátorovi alebo policajtovi písomne alebo ústne do zápisnice. Podľa odseku 2 tohto ustanovenia súhlas s trestným stíhaním môže poškodený výslovným vyhlásením vziať kedykoľvek späť, a to až dovtedy, kým sa odvolací súd odoberie na záverečnú poradu. Podľa odseku 3 súhlas výslovne odopretý alebo vzatý späť možno znova udeliť, iba ak z okolností prípadu je zrejmé, že odopretie súhlasu alebo späťvzatie súhlasu bolo vykonané v tiesni, pod vplyvom vyhrážky, nátlaku, odkázanosti alebo podriadenosti. Podľa odseku 4 ak je z okolností prípadu nesporné, že súhlas nebol daný alebo znovu udelený iba preto, že poškodený je v tiesni, je mu vyhrážané, je pod nátlakom, v závislosti alebo podradenosti, má sa za to, že súhlas bol udelený.
	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 ods. 1 písm. f/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť.
	Zohľadňujúc skutočnosť, že poškodený svoj súhlas s trestným stíhaním obvineného, udelený 7.9.2012, vzal výslovným vyhlásením pri svojom výsluchu dňa 24.1.2013 späť (a nie sú pochybnosti o tom, že späťvzatie súhlasu nebolo robené zo strany poškodeného v tiesni, či pod vplyvom vyhrážky, nátlaku, odkázanosti alebo podriadenosti), bolo potrebné aplikovať ustanoveie § 215 ods. 1 písm. d/, s odkazom na ustanovenie § 9 ods. 1 písm. f/ Trestného poriadku
	Vzhľadom na vyššie uvedené bolo vydané rozhodnutie v zmysle výrokovej časti tohto uznesenia.
	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Gondžur
prokurátor